《仙桥渡》
明代·郑一统

金碧丛中芳未歇，天风淅淅东井冽。道人一醉紫霞归，双眼玲珑弄秋月。

双眼玲珑弄秋月，渔声何处施罛濊。便将野渡作星槎，直泛银河访机织。

一水盈盈异悲悦，我欲万丈驾云梁，无劳太史虚饶舌。

作者简介：郑一统，字朝庆，号紫坡、碧河。揭阳人。明世宗嘉靖十四年（一五三五）进士，选翰林院庶吉士，授编修。以父丧归，嘉靖二十一年起复，寻卒。清康熙《潮州府志》卷九上有传。